

**HAR DU**

**HUSKET AT FÅ DEN NYE**

**LÆRER-**

**KALENDER**

**SPØRG DIN TR ELLER KOM FORBI KREDSKONTORET**

**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

**053@dlf.org**

**Hjemmeside:**

**www.**

**kreds53.org**

|  |  |  |
| --- | --- | --- |
|  |  **Nyhedsbrev****Nr. 6****31. Årgang** | **Faglig information****til medlemmerne fra****Kalundborg Lærerkreds*****19. maj 2022*** |

**Overbygningslærere og prøveafvikling**

Selv om 9.klassernes sidste skoledag i Kalundborg Kommune er udskudt til d. 21. juni gælder aftalen om prøveforberedelse og prøveafholdelse stadig.

Prøveperioden strækker sig fra mandag d. 23.maj til onsdag d. 22. juni, og i den periode skal grundskemaet bibeholdes, så der ikke sker nogen ændring i det planlagte undervisningstillæg. Herudover skal lærere, der har undervisningstimer i fag, hvori der aflægges mundtlige prøver, friholdes for undervisningen, indtil prøven er afholdt.

Prøveaftalen sikrer lærere, der skal have elever op til mundtlig prøve et antal timer til prøveforberedelse og prøveafholdelse. I kan læse aftalen [her.](https://www.kreds53.org/arbejdsliv/arbejdstid) Et andet opmærksomhedspunkt er, at det ikke længere er antal elever som afgør, om prøven skal holdes på en eller to dage. I prøveaftalen præciseres det, at en prøvedag højst må være på 8 timer inklusiv pauser af samlet 1 times varighed og underskrift/udtjek.

Randi Stokholm Hansen,

Kredsstyrelsesmedlem

**Elever fra Ukraine**

Det er lidt forskelligt, hvordan meldingen er om, hvor mange elever der forventes at komme fra Ukraine. Lige nu lyder det til at blive færre end først troet.

Kalundborg Kommune laver ikke om på sin beslutning fra tidligere om, at det kun er elever over 14 år, der skal i modtageklasse. Der tales om at lave et indslusningstilbud for elever på mellemtrinnet. Mig bekendt er der stadig så få elever, at ingen af delene er etableret endnu. Skolernes lærere med DSA-kompetencer samles i et netværk for at kunne udveksle erfaringer og ideer. Om det er i gang – og om alle modtagende skoler faktisk har DSA-undervisere, ved jeg ikke. Men jeg hører gerne om jeres erfaringer.

Som udgangspunkt placeres eleverne på den distriktsskole, som de hører til qua deres bolig. Både DLF centralt og vi i Kalundborg Lærerkreds har givet udtryk for, at vi er uenige i den beslutning – både nu og tidligere. Vi mener, at tid til at lære basisdansk og få hjælp til at forstå det mest elementære om det danske samfund og skolesystem må være den rigtige måde at modtage fremmedsprogede elever på. Uanset om de kommer fra Syrien, Irak, Italien eller Ukraine.

Når det er sagt, så er jeg ikke i tvivl om, at de lærere, som pludselig har en ny elev i klassen, gør alt, hvad de kan for at hjælpe eleverne til rette og støtte deres hverdag. Jeg er heller ikke i tvivl om, at det i nogle tilfælde kan være en vanskelig opgave at løfte – oven i alle de opgaver, man har i forvejen. Det hører jeg også meget gerne om!

Lone Varming, kredsformand



**Instagram**

I kan nu følge kredsen og dens arbejde på Instagram.

Her vil I møde kredsens hverdag, samt deling af relevant info fra forskellige kanter. Vi håber meget, at I vil følge med!

Husk også at vi har en Facebook-profil, hvor I bl.a. kan læse nyhedsbrevet.

Vi ses på So-Me!

Sanne My Feersgaard, kredsstyrelsesmedlem